《海螺峰》
清代·冯敏昌

流云四垂雨微冥，海气长吹春雾腥。千间矗矗楼间形，浮天修眉一痕青。

谁从娟妙夸娉婷，楼间之人梦初醒。涧松岩松暮芳馨，何当采芝歌洞灵。

作者简介：（1747—1807）清广东钦州人，字伯求，号鱼山。乾隆四十三年进士。授编修。补刑部主事。性至孝，父丧，遂不复出。遍游五岳。工诗词。有《小罗浮草堂集》等。